Oʻzbekiston Respublikasi zargarlik sanoatining zamonaviy uskuna, texnologiyalari va zargarlik buyumlari “Uzbek Jewellery Fair-2020” birinchi xalqaro koʻrgazma-savdosini tashkil etish va oʻtkazish chora-tadbirlari toʻgʻrisida
(resolution, 2023-01-11)

Oʻzbekiston Respublikasi Prezidentining “Oʻzbekiston Respublikasida zargarlik tarmogʻini jadal rivojlantirish chora-tadbirlari toʻgʻrisida” 2019-yil 18-maydagi PF-5721-son Farmoniga muvofiq, shuningdek, mahalliy va yetakchi xorijiy tashkilotlar tomonidan ishlab chiqarilayotgan yuqori samarali ilgʻor texnologiya va uskunalar bilan tanishish, oʻzaro manfaatli hamkorlik qilish uchun xalqaro va mintaqaviy maydon yaratilishiga koʻmaklashish, milliy zargarlik buyumlarini sotish, zargarlik sanoati buyumlarining ishlab chiqaruvchilari, yetkazib beruvchilari va isteʼmolchilari bilan oʻzaro texnologiya va maʼlumotlar almashish maqsadida Vazirlar Mahkamasi qaror qiladi: 1. “Oʻzbekzargarsanoati” uyushmasi, Oʻzbekiston Respublikasi Turizmni rivojlantirish davlat qoʻmitasi, Savdo-sanoat palatasining: 2020-yil may oyining 8 — 10 kunlari Toshkent shahrida “Yoshlar ijod saroyi” koʻrgazmalar maydoni bazasida Oʻzbekiston Respublikasi zargarlik sanoatining zamonaviy uskuna, texnologiyalari va zargarlik buyumlari “Uzbek Jewellery Fair-2020” birinchi xalqaro koʻrgazma-savdosini (keyingi oʻrinlarda koʻrgazma deb ataladi) oʻtkazish; 2020-yildan boshlab doimiy ravishda har yili may oyi birinchi haftasining juma kunidan yakshanba kunigacha Oʻzbekiston Respublikasi zargarlik sanoatining zamonaviy uskuna, texnologiyalari va zargarlik buyumlari “Uzbek Jewellery Fair” xalqaro koʻrgazma-savdosini oʻtkazish; turizm sohasidagi tadbirkorlik subyektlari orasida Oʻzbekiston Respublikasi zargarlik sanoatining zamonaviy uskuna, texnologiyalari va zargarlik buyumlari “Uzbek Jewellery Fair” xalqaro koʻrgazma-savdosini targʻib qilish; koʻrgazmani tashkil qilish boʻyicha xarajatlarni “Oʻzbekzargarsanoati” uyushmasi qoshidagi Zargarlik sohasini rivojlantirish jamgʻarmasi mablagʻlari va qonunchilik hujjatlarida taqiqlanmagan boshqa mablagʻlar hisobidan qoplash boʻyicha takliflariga rozilik berilsin. 2. Quyidagilar: Oʻzbekiston Respublikasi zargarlik sanoatining zamonaviy uskuna, texnologiyalari va zargarlik buyumlari “Uzbek Jewellery Fair” xalqaro koʻrgazma-savdosini oʻtkazish boʻyicha tashkiliy qoʻmita tarkibi 1-ilovaga muvofiq; Qimmatbaho metallardan va qimmatbaho toshlardan tayyorlangan zargarlik buyumlarini koʻrgazmalarda, koʻrgazma-savdolarda, yarmarkalarda yuridik shaxslar va yakka tartibdagi tadbirkorlar tomonidan sotishning soddalashtirilgan tartibi toʻgʻrisidagi nizom 2-ilovaga muvofiq tasdiqlansin. 3. “Oʻzbekzargarsanoati” uyushmasi va Savdo-sanoat palatasi Oʻzbekiston Respublikasi Turizmni rivojlantirish davlat qoʻmitasi va Transport vazirligi bilan birgalikda turistik axborot markazlarida, aeroportlarda, avtobus hamda temir yoʻl vokzallarida mahalliy texnologiya va uskunalar, ayniqsa, zargarlik sohasi buyumlari kataloglari tarqatilishini taʼminlasin. 4. Oʻzbekiston Respublikasi Tashqi ishlar vazirligi, Oʻzbekiston Respublikasi Investitsiyalar va tashqi savdo vazirligi, “Oʻzbekzargarsanoati” uyushmasi: Oʻzbekiston Savdo-sanoat palatasi bilan birgalikda zamonaviy uskuna hamda texnologiyalar, shuningdek, zargarlik sanoati buyumlarining yetakchi jahon va mahalliy ishlab chiqaruvchilarini oʻtkaziladigan koʻrgazmalarda qatnashishga jalb etish boʻyicha faol reklama-axborot kampaniyalari va tashkiliy ishlarni amalga oshirsin; xorijiy davlatlarning zargarlik tarmogʻida oʻtkaziladigan xalqaro tadbirlarning har yilgi jadvaliga Oʻzbekiston Respublikasi zargarlik sanoatining zamonaviy uskuna, texnologiyalari va zargarlik buyumlari “Uzbek Jewellery Fair” xalqaro koʻrgazma-savdosini kiritish choralarini koʻrsin. 5. “Oʻzbekzargarsanoati” uyushmasi manfaatdor vazirliklar va idoralar bilan birgalikda: koʻrgazma doirasida respublika hududiga olib kiriladigan tovarlarning roʻyxati shakllantirilishini va ushbu roʻyxatda ularning nomi, oʻlchov birligi, qiymati, TIF TN kodi hamda olib kiruvchining rekvizitlari koʻrsatilishini; roʻyxatda koʻrsatilgan tovarlarni Oʻzbekiston Respublikasi bojxona hududiga olib kirish va olib chiqishda identifikatsiya qilinishini; koʻrgazma ishtirokchilari oʻrtasida shartnoma asosida tarqatish maqsadida, zamonaviy texnologiya va uskunalarni, shuningdek, zargarlik sanoati buyumlarining batafsil katalogi chop etilishini; koʻrgazmaga tashrif buyuruvchilar uchun axborot-maʼlumot bukletlari va boshqa tarqatma materiallari tayyorlanishini taʼminlasin. 6. Oʻzbekiston Respublikasi Davlat bojxona qoʻmitasi koʻrgazma tovarlarining belgilangan tartibda tezkor rasmiylashtirilishini taʼminlasin. 7. Oʻzbekiston Respublikasi Markaziy bankiga Oʻzbekiston Respublikasi zargarlik sanoatining zamonaviy uskuna, texnologiyalari va zargarlik buyumlari “Uzbek Jewellery Fair” xalqaro koʻrgazma-savdosini tashkil etish va oʻtkazish doirasida Oʻzbekiston Respublikasi Markaziy bankining esdalik tangalarini sotish nuqtalarini tashkil etish tavsiya etilsin. 8. Koʻrgazma ishtirokchilariga tashrif buyuruvchilar oʻrtasida oʻz mahsulotlarini sotishga ruxsat berilsin. 9. Oʻzbekiston Respublikasi Tashqi ishlar vazirligi, Iqtisodiyot va sanoat vazirligi, Investitsiyalar va tashqi savdo vazirligi hamda “Oʻzbekzargarsanoati” uyushmasining buyurtmanomalari boʻyicha koʻrgazmaning xorijiy ishtirokchilariga kirish vizalari konsullik va haqiqiy xarajatlarning oʻrnini qoplash hisobidan yigʻimlarni undirmagan holda rasmiylashtirilishini taʼminlasin. 10. Oʻzbekiston Respublikasi Ichki ishlar vazirligi: “Oʻzbekzargarsanoati” uyushmasining buyurtmanomasiga binoan koʻrgazmaning xorijiy ishtirokchilariga, davlat boji undirmasdan, koʻp martalik vizalarni rasmiylashtirish, berish va muddatini uzaytirishni, shuningdek, vaqtincha turgan joyi boʻyicha roʻyxatga olish va uning muddatini uzaytirishni; Oʻzbekiston Respublikasi Milliy gvardiyasi bilan birgalikda koʻrgazma oʻtkaziladigan joylarda jamoat tartibi saqlanishini taʼminlasin. 11. Oʻzbekiston Respublikasi Favqulodda vaziyatlar vazirligi koʻrgazma oʻtkaziladigan joylarda yongʻin xavfsizligini toʻlov undirmasdan taʼminlasin. 12. “Uzbekistan Airways” AJ, “Uzbekistan Airports” AJ toʻlov undirmasdan: koʻrgazma ishtirokchilarini I. Karimov nomidagi Toshkent xalqaro aeroportida kutib olish va kuzatib qoʻyishni tashkil etish shtabi faoliyatini muvofiqlashtirish, bunda shtabni zarur miqdorda tashkiliy texnika va aloqa vositalari bilan jihozlash, shuningdek, aeroportda koʻrgazma ishtirokchilariga transport xizmati koʻrsatishni nazarda tutishni; koʻrgazmalar yuklarini I. Karimov nomidagi Toshkent xalqaro aeroportida belgilangan tartibda tashish, ishlash va saqlashni; I. Karimov nomidagi Toshkent xalqaro aeroporti binosi xonalarini koʻrgazmaga bagʻishlangan stendlar bilan jihozlashni taʼminlasinlar. 13. “Oʻzbekiston temir yoʻllari” AJ “Oʻzbekzargarsanoati” uyushmasi buyurtmanomasiga binoan, koʻrgazmaga olib kelinayotgan yuklarni tashish, belgilangan manzilga yetkazib berish hamda vagonlarning yigʻimlar undirmasdan oʻz vaqtida berilishini taʼminlasin. 14. Oʻzbekiston Milliy teleradiokompaniyasi, Oʻzbekiston Milliy axborot agentligiga koʻrgazmaga tayyorgarlik koʻrish va uni oʻtkazish jarayonini ommaviy axborot vositalarida keng yoritish tavsiya etilsin. 15. Mazkur qarorning bajarilishini nazorat qilish Oʻzbekiston Respublikasi iqtisodiyot va sanoat vaziri B.A. Xoʻjayev va “Oʻzbekzargarsanoati” uyushmasi raisi D.N. Samatov zimmasiga yuklansin. B.A. Xoʻjayev — iqtisodiyot va sanoat vaziri, Tashkiliy qoʻmita rahbari D.N. Samatov — “Oʻzbekzargarsanoati” uyushmasi raisi, Tashkiliy qoʻmita rahbari oʻrinbosari I.T. Neʼmatov — tashqi ishlar vazirining birinchi oʻrinbosari M.O. Saliyev — Davlat bojxona qoʻmitasi raisining oʻrinbosari X.A. Shakirov — Toshkent shahar hokimining birinchi oʻrinbosari A.D. Xadjayev — Oʻzbekiston milliy teleradiokompaniyasi raisi v.b. 1. Mazkur Nizom Oʻzbekiston Respublikasi hududida oʻtkaziladigan koʻrgazmalarda, koʻrgazma-savdolarda, yarmarkalarda (keyingi oʻrinlarda koʻrgazma deb ataladi) qimmatbaho metallardan va qimmatbaho toshlardan tayyorlangan zargarlik va boshqa buyumlarini, shuningdek, buyumlarga biriktirilmagan qirralangan qimmatbaho toshlarni (keyingi oʻrinlarda zargarlik buyumlari deb ataladi) sotish tartibini belgilaydi. 2. Mazkur Nizomda quyidagi asosiy tushunchalardan foydalanilgan: koʻrgazma tashkilotchisi — koʻrgazmalar, koʻrgazma-savdolar, yarmarkalarni tashkillashtirish va oʻtkazish boʻyicha faoliyatni amalga oshiruvchi yuridik shaxs yoki yakka tartibdagi tadbirkor; koʻrgazma ishtirokchisi — koʻrgazmada ishtirok etish uchun ariza bergan va koʻrgazma ishtirokchilari tarkibiga kiritilgan yuridik shaxs yoki yakka tartibdagi tadbirkor, shuningdek, Oʻzbekiston Respublikasi norezidentlari (shu jumladan Oʻzbekiston Respublikasi hududida tadbirkorlik subyekti sifatida roʻyxatdan oʻtmagan xorijiy davlatlar fuqarolari va xorijiy kompaniyalar vakillari). 3. Koʻrgazma stendlarini qurish va qoʻshimcha koʻrgazma uskunalari hamda shu bilan bogʻliq xizmatlar koʻrsatish koʻrgazma tashkilotchisi tomonidan shartnoma asosida amalga oshiriladi. 4. Oʻzbekiston Respublikasi hududida roʻyxatdan oʻtgan yuridik shaxslar yoki yakka tartibdagi tadbirkorlar — tadbirkorlik subyektlari koʻrgazmalarda zargarlik buyumlarini davlat soliq xizmati idoralarida roʻyxatdan oʻtgan nazorat-kassa mashinalari, toʻlov terminallarini qoʻllagan yoki majburiy ravishda bilet, talon, chek yoki ularga tenglashtirilgan boshqa hujjatlarni bergan holda sotadilar. Koʻrgazmalarning Oʻzbekiston Respublikasi hududida tadbirkorlik subyekti sifatida roʻyxatdan oʻtmagan xorijiy ishtirokchilari zargarlik buyumlarini koʻrgazma-savdoda Oʻzbekiston Respublikasi milliy valyutasida naqdga, keyinchalik sotishdan tushgan milliy valyuta mablagʻlarini koʻrgazmada sotilgan zargarlik buyumlari savdosidan olinganligini tasdiqlovchi hujjatlar taqdim etilgan taqdirda, valyuta ayirboshlash punktlarida naqd xorijiy valyutaga konvertatsiya qilish imkoniyati bilan sotadilar. 5. Oʻzbekiston Respublikasi rezidentlari yoki norezidentlari tomonidan koʻrgazmada sotish uchun xorijdan olib kiriladigan zargarlik buyumlari, ularning probasini tasdiqlovchi ishlab chiqaruvchi davlatning asillik darajasi tamgʻalari izlariga ega boʻlishi kerak. 6. Koʻrgazma tashkilotchisi mazkur Nizomning ilovasiga muvofiq shaklda koʻrgazma ishtirokchilarining reyestrini yuritishi zarur. 7. Koʻrgazma ishtirokchisi koʻrgazmaga tashrif buyuruvchilarga quyidagi maʼlumotlarni davlat, ingliz hamda rus tillarida yetkazishi shart: yuridik shaxs — oʻzining nomi (firmaning nomi), joylashgan joyi (pochta manzili); yakka tartibdagi tadbirkor — familiyasi, ismi, otasining ismi, davlat roʻyxati va uni roʻyxatdan oʻtkazish joyi (davlat)da roʻyxatdan oʻtkazgan idoraning nomi. Qayd etilgan maʼlumotlar koʻrgazma ishtirokchisining koʻrgazma stendiga joylashtiriladi. 8. Koʻrgazmaga qoʻyilgan barcha buyumlar ishlab chiqaruvchi tashkilotning yorligʻiga, ular mavjud boʻlmagan hollarda, zargarlik buyumlarini Oʻzbekiston Respublikasi hududiga olib kirishda — koʻrgazma ishtirokchisi yorligʻiga ega boʻlishi kerak. Yorliqlarda quyidagi maʼlumotlar koʻrsatilishi shart: ishlab chiqaruvchi tashkilot nomi yoki ishlab chiqaruvchi davlat nomi (zargarlik buyumlari Oʻzbekiston Respublikasi hududiga yorliqsiz olib kirilganda); buyumning nomi; metall nomi, probasi; buyumning grammlardagi massasi (kumushdan yasalgan shaxsiy taqinchoqlar bundan mustasno); qoʻshimcha nomi (qoʻshimchaga ega buyumlar uchun); tavsiflari (qimmatbaho toshlardan tayyorlangan qoʻshimchalar uchun); buyumning raqami (qimmatbaho toshlardan tayyorlangan qoʻshimchalar uchun); buyumning qiymati. Oʻzbekiston Respublikasiga yorliqsiz olib kirilgan, import qilingan zargarlik buyumlari, shuningdek, agar u ishlab chiqaruvchi tashkilot yorligʻida koʻrsatilmagan boʻlsa, artikuli mavjud boʻlmasligiga yoʻl qoʻyiladi. Kumushdan yasalgan buyumlar yorligʻida ishlab chiqaruvchi tashkilot (ishlab chiqaruvchi davlat) probasi nomi koʻrsatilgan holda markirovkalashga yoʻl qoʻyiladi. Yorliqdagi buyumning massasi oltindan yasalgan buyumlar uchun — 0,01 g hamda kumushdan yasalgan buyumlar uchun — 0,1 g aniqlikda tasvirlangan boʻlishi shart. 9. Ishlov berilmagan koʻrinishdagi, shuningdek, buyumlarga biriktirilgan qimmatbaho toshlar koʻrgazmada faqatgina eksponat sifatida taqdim etilishi mumkin. 10. Qimmatbaho toshlar tegishli (sertifikatlar, diagnostik xulosalar va boshqa) hujjatlarga ega boʻlishi shart, bunda ularda gemmologik tavsiflar koʻrsatilib, ularning haqiqiyligi tasdiqlanishi zarur. Qimmatbaho toshlarning haqiqiyligini tasdiqlovchi sertifikatlar, diagnostik xulosalar va boshqa hujjatlarda koʻrsatilgan maʼlumotlar koʻrgazmaga tashrif buyuruvchilar eʼtibori uchun yetkazilishi shart. 11. Qirralangan qimmatbaho toshlarni sotish faqatgina har bir tosh yoki sotiladigan toshlarning toʻplami uchun sertifikat va individual qadoq mavjud boʻlganda amalga oshiriladi. 12. Xaridorga zargarlik buyumlari bilan birga tovar va sotuvchining nomi, artikuli, probasi, ogʻirligi, bir gramm uchun qiymati, qimmatbaho toshning turi va tavsifi, tovarning qiymati va sotilgan sanasi, bevosita tovarni sotgan shaxsning imzosi koʻrsatilgan chek, xarid qilingan qirralangan qimmatbaho toshlar uchun esa qoʻshimcha ravishda sertifikat beriladi. 13. Koʻrgazmalarda zargarlik buyumlarini realizatsiya qilish faqatgina koʻrgazma ishi yakunlangandan soʻng qoʻriqlash xizmatiga topshiriladigan, koʻchma obyektlarning xonalari (zallari)da amaga oshiriladi. Koʻrgazma tashkilotchisi va ishtirokchisi buyumlarning saqlanishi uchun koʻrgazma tashkilotchisi va ishtirokchisi oʻrtasida tuziladigan shartnomaga muvofiq javob beradilar. Koʻrgazma ishtirokchilari zargarlik buyumlarini transportda tashishda ularning saqlanishi uchun shaxsan javob beradilar. T/r Yuridik shaxsning nomi yoki yakka tartibdagi tadbirkorning familiyasi, ismi, otasining ismi Yuridik manzili yoki yakka tartibdagi tadbirkorning yashash joyi Davlat roʻyxatidan oʻtganligi toʻgʻrisida maʼlumotlar Telefon raqami Litsenziya raqami vaberilgan sanasi, uning amal qilish muddati Litsenziya bergan idoraning nomi Litsenziyalangan faoliyat turi Davlat asillik darajasini belgilash palatasining kvitansiya raqami va sanasi 1 2 3 …